	— Но нашето отношение към този проблем вече започва да се променя — каза Къртис — Досега наистина сме развивали технологията като в някаква подсъзнателна тунелна визия, забравяйки че се намираме на органична планета, на енергийна планета. Ала една от най-творческите сфери на бизнеса е контролът над замърсяването на околната среда. Проблемът е, че досега сме разчитали само на правителствени мерки за опазване на околната среда. Законът отдавна вече забранява някои форми на замърсяване на природата, но правителствените мерки не могат да бъдат достатъчни, за да се предотврати незаконното изхвърляне на вредни химикали или среднощното почистване на комините на фабриките. Замърсяването на биосферата няма напълно да спре, докато извършителите му не бъдат хванати на местопрестъплението. Всъщност бизнесът и потребителите трябва да упражняват взаимен конто л.